AIŠKINAMASIS RAŠTAS

dėl savivaldybės turto perdavimo Molėtų rajono savivaldybės administracijai

1. Parengto tarybos sprendimo projekto tikslai ir uždaviniai:

Tikslas - perduoti Molėtų rajono savivaldybės administracijai (toliau – Administracija) (kodas 188712799) patikėjimo teise valdyti, naudoti ir disponuoti savivaldybei nuosavybės teise priklausantį ilgalaikį materialųjį turtą – VW Transporter.

1. Siūlomos teisinio reguliavimo nuostatos:

 Sprendimu bus nustatyta, kad Molėtų socialinės paramos cento veiklai nenaudojamas automobilis VW Transporter bus perduotas Administracijai patikėjimo teise valdyti.

1. Laukiami rezultatai:

Administracijai perėmus turtą bus sprendžiama kaip tikslingai toliau jį panaudoti.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Administracija gavo iš Molėtų socialinės paramos centro 2022 m. vasario 15 d. raštą Nr. SŽ-157 „Dėl transporto priemonės VW/Transporter perdavimo patikėjimo teise“, kuriame nurodoma, kad Molėtų socialinės paramos direktoriaus įsakymu Nr. V-12 “Dėl Molėtų socialinės paramos centro nematerialiojo, ilgalaikio materialiojo turto pripažinimo netinkamu (negalimu) naudoti, nurašymo ir likvidavimo“ transporto priemonė pripažinta nereikalinga įstaigos veiklai ir siūloma perimti Administracijai. Todėl, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis paruoštas sprendimo projektas dėl transporto priemonės perdavimo Administracijai.